Hendes politiske og personlige skæbne blev forandret natten mellem den 14. og den 15. august 1975. Da blev næsten hele hendes familie, herunder hendes mor, far og tre brødre, dræbt i et statskup, som blev udført af en gruppe af militære officerer fra den bangladeshiske hær. Nogle af disse officerere havde været helte under den bangladeshiske selvstændighedskrig i 1971. Sheikh Hasina og hendes søster, Sheikh Rehana, var på denne tid på en tur til det daværende Vesttyskland og undslap dermed drabene på deres familie. Så snart, de to piger hørte om drabene, søgte de tilflugt i Storbritannien og senere i Indien.